A cseh kormány szerint elfogadhatatlan az EU tervezett költségvetése
Kemény szavakkal bírálta a cseh miniszterelnök, Andej Babis az Európai Uniót és annak költségvetési tervezetét. Babis szerint az EU régi elképzeléseket akar az országra erõltetni, több mint 7 milliárd eurót venne el a közösség az országtól.
Elfogadhatatlan az Európai Bizottság költségvetési tervezete a 2021-2027-es évekre a cseh kormány számára.

Ezt Andrej Babis cseh miniszterelnök mondta hétfõn a kelet-csehországi Pardubicében.

Ugyanúgy tökéletlen, mint a mostani idõszak költségvetése

- mondta Babis újságíróknak.

A cseh miniszterelnök szerint Brüsszel a 2014-2020-as években olyan programokat erõltetett Csehországra, ahol a pénzek nagy részét szociális területekre szánták, de a pénzeket nem sikerült elkölteni.

Az európai költségvetés számunkra teljes egészében elfogadhatatlan.

Azért, mert Brüsszel újra a régi elképzeléseket akarja ránk erõltetni, holott mi a pénzeket a beruházásokra akarjuk. Ilyen célból mérjük fel a beruházási szükségleteket, s akarunk tárgyalni a 2021 utáni idõszakról - fejtette ki a cseh álláspontot Babis, akinek kormánya munkalátogatást tett hétfõn a Pardubicei régióban.

Az Európai Bizottság tervezete szerint Csehország a 2021-2027-es években az európai alapokból 17,8 milliárd eurós támogatásra lenne jogosult, míg 2014-2020 között majdnem 24 milliárd euróra.
Andrej Babis Csehország Európai Unió költségvetés